झारखंड सरकार के अफसरों के इस डिजिटलहीनता पर बीजेपी से राज्यसभा सांसद महेश पोद्दार ने सवाल खड़े किए हैं. उन्होंने अपने ट्विटर हैंडल पर पोस्ट करते हुए कहा है कि राष्ट्रपति से लेकर केंद्र सरकार के सभी विभागों के सचिव सोशल मीडिया पर जनता से सीधे संवाद को उपलब्ध हैं. अधिकांश प्रदेशों में भी सभी विभागीय सचिव सोशल मीडिया पर एक्टिव हैं. झारखंड में भी मुख्य सचिव से सचिव स्तर के अफसर सोशल मीडिया पर उल्पलब्ध हों. महेश पोद्दार ने कहा है कि प्रधानमंत्री नरेंद्र मोदी बार-बार अफसरों से जनता से जुड़ने और इसके लिए सोशल मीडिया से जुड़ने की अपील करते हैं.